Unkosikazi 'uselwamukele' udaba lwezingane zikaGunman | isiZuluUMBONO: Lala uphumule 'Gunman'Johannesburg - Inkosikazi yomlingisi ongasekho emhlabeni uJabu "Gunman" Kubheka, uCynthia Khumalo, isivule isifuba sayo kulandela ukuthola izindaba ezishaqisayo ngomyeni wayo, ezithi ubenezingane ezingu-24.Ekhuluma neTshisaLIVE, uCynthia, uthe kwamethusa ukubona kusukuma izingane ezingu-14 ezazibizelwe phambili ngesikhathi kuqhubeka inkonzo yesikhumbuzo somyeni wakhe."Ngangihlezi phansi ngiduduzwa udadewethu, sobabili savele samangala. Zaziziningi zona kodwa bandla zifana naye, ezinye zazo zimfishane njengaye. Futhi akukho engingakwenza, uhambile uJabu. Ubengubaba wazo futhi ngikwamukele lokho," usho njalo.OLUNYE UDABA:Kufanele akhiphe iqiniso unkosikazi kaGunman - UmndeniKulo lelo sonto ngosuku lokufihlwa kukaGunman, uCynthia waphinde wathola ukuthi kunezinye izingane eziyishumi nazo ezifana noJabu kodwa lo mfelokazi uthe useze wakuthola ukuthula enhliziyweni kulandela ukuthola ngalezi zingane.Utshele iTshisaLive ukuthi akacabangi ukuthi "omama bezingane" bengaqambela izingane zabo amanga amakhulu kangaka, okushonelwa nguyise.Inkosikazi kaJabu ichazile ukuthi njengoba uJabu engasekho, akekho umuntu angakhuluma naye ngalolu daba lwezingane, ngakho usekhethe ukuba angagxili kulo."Akekho umuntu engizombuza ngazo zonke lezi zingane. Bengazi ezine kuphela kodwa akukho engingakwenza. Ngabona ezingu-24 emngcwabeni, kungenzeka ukuthi kunezinye futhi," usho njalo.Lo mlingisi owazakhela udumo edlala indawo kaGunman kumdlalo kamabonakude iYizo Yizo udlule emhlabeni ngemuva kokuzibulala.Kushone 7 wabantu kwalimala 5 engozini kugingqika iveniKushone abantu abayisikhombisa kwalimala abanye abahlanu ngesikhathi iveni iphaphalaza ngaseVerena eMpumalanga ekuseni.'Kumele siqhubeke nokuhamba ezinyathelweni zika-OR Tambo'UNgqongqoshe wezabasebenzi bahulumeni uFaith Muthambi unxuse abantu baseCasteel ukuba bahambe ezinyathelweni zika-OR Tambo, ngokuthi bazinikele ukusebenzeleni abanye abantu, ikakhulukazi abahlwempu.IDA igxeke isinqumo se-Sadtu ezikoleni zaseGoliIDemocratic Alliance (DA), ithi isinqumo se-South African Democratic Teachers Union (Sadtu) sokuhoxisa amalungu ayo esikoleni e-Eldorado Park namaphethelo kuwukubukela phansi amalungelo abafundi.
